Vrou skiet vermeende inbreker doodArgieffoto ŉ Vrou van Somerset-Wes in die Wes-Kaap het Vrydag in die oggendure ŉ vermeende inbreker in haar huis doodgeskiet. Sers. Noloyiso Rwexana, woordvoerder van die polisie, het gesê die polisie ondersoek die omstandighede waaronder die vermeende inbreker geskiet en gewond is, en gesterf het. Die polisie ondersoek ŉ saak van huisroof asook ŉ geregtelike doodsondersoek. Rwexana wou nie enige ander inligting aan Maroela Media bevestig nie. “Die ondersoek is aan die gang; ons kan nie nou enige inligting bekend maak terwyl dit nog voortduur nie.” Rwexana het Sondagoggend bevestig die oorledene is in die stadium nog nie geïdentifiseer nie.